Moduli ya 1: Fungua uwezo wako kwa kuimarisha Ujuzi Mwepesi Wako.

Mpangilio wa Somo

## Malengo:

1. Kutambua athari ya ujuzi mwepesi kwa mafanikio yetu binafsi na ya biashara zetu.
2. Kuwawezesha vijana wajasiriamali kueleza matamanio yao na kukadiria nguvu za kutimiza ndoto zao kwa kutumia kikamilifu upekee, nguvu, na udhaifu wao.
3. Kuunda kauli ya dhamira ya mtu binafsi, na malengo ya kipindi kifupi na kipindi kirefu.
4. Kuimarisha uvumilivu na kujiamini kwa washiriki ili kushinda changamoto, kuongoza, na kutumia kikamilifu nguvu zao.
5. Washiriki watawezeshwa kuwa na ujuzi mwepesi Unaozingatia Jinsia & ujuzi wa uongozi ili kukuza taratiabu za biashara zinazoowahusisha watu wote.

## Ajenda:

| **Sehemu** | **Muda** |
| --- | --- |
| 1. Makaribisho na kutambulishwa kwa ujuzi mwepesi | Dakika 55 |
| 1. Kujitambua (pamoja na mapumziko mafupi katikati) | Dakika 140 |
| 1. Kupanga Malengo (pamoja na mapumziko mafupi mwisho) | Dakika 105 |
| 1. Nguvu na Uongozi | Dakika 95 |
| 1. Kumaliza | Dakika 10 |
|  | **Saa 6 Dakika 45** |

## Kabla ya Kipindi:

* Mkufunzi anapaswa kuwasili dakika 30 kabla ya kipindi kuanza ili kuhakikisha mahali pa kukutania na vifaa vyote vinavyohitajika vimetayarishwa na vimewekwa mahali pake.
* Chumba kipangwe kwa umbo la U (ni bora kuwe na meza na viti) kuwe na vitabu vya kuandikia vya washiriki vilivyochapishwa na penseli kwa kila mjasiriamali.
* Weka mabango juu ya ukuta
* Tayarisha vifaa vya sauti na ucheze muziki wa makaribisho (kwa hiari)
* Tayarisha mapema chati za kugeuza za mafunzo zinazofurahisha macho

##### Vifaa vya kipindi:

* Orodha ya mahudhurio
* Vibandiko vya majina
* Kifaa cha kucheza muziki na orodha ya nyimbo
* Karatasi nyeupe
* Tepu
* Karatasi ndogo za kubandika
* Kalamu za kuweka alama
* Kalamu/Penseli
* Kioo
* Chati ya kugeuza
* Kwa shughuli maalum:
  + **Changamoto ya Rasilimali za Kisiwa:** kadi zilizo na vifaa, k.m. karatasi ikiwa na mchoro wa Samaki na ziwe 10 (kumaanisha ziwe na Samaki 10 au pauni 10 za Samaki), n.k..
  + **Bango la Maeneo ya Kujitambua**
  + **Matamanio yangu:** Kauli za matamanio mifano juu ya ukuta
  + **Bango la Malengo ya busara (SMART)**
  + **Mabango ya Jicho la Fahali**
  + **Hadithi ya Halima iliyogeuzwa kuwa kanda ya kusikiliza.**
  + **Vijana wajasiriamali wenye nguvu: masanduku 2 ya kadibodi** *yaliyo na vioo viwili ndani*

### Section 1: Makaribisho na kutambulishwa kwa ujuzi mwepesi

**Malengo:** Unda mazingira ya kujifunza ambapo washiriki watakuwa tayari kujifunza; hii ni pamoja na kufafanua mada ya vipindi, kueleza manufaa ya kushikiri katika kipindi hiki, kufanya shughuli ya kuchangamkiana, na kuimarisha uhusiano mzuri wa kihisia kwa mambo yanayofunzwa.

**Muda: Dakika 55**

**Vifaa vinavyohitajika:**

* Karatasi
* Kifaa cha kucheza muziki na orodha ya nyimbo
* Orodha ya mahudhurio
* Vibandiko vya majina

| Muda | Shughuli |
| --- | --- |
| Dakika 15 | Usajili na Makaribisho   * ALIKA wajasiriamali katika chumba * WAAMBIE waweke saini kwenye orodha ya mahudhurio * WAPE washiriki vibandiko vya majina na WAAMBIE waandike majina yao na wavivae * WASALIMU washiriki na WAKARIBISHE kwa kipindi hiki * FAFANUA warsha: * “Ujuzi kama kuzungumza na wengine kwa uwazi, kujielewa, kufanya maamuzi mazuri, kujadiliana ili kupatana, na kupanga malengo ni mambo muhimu sana kwa biashara yako, hasa unapofanya kazi na bahari na jamii yako. Ujuzi huu utakusaidia kufanya kazi vizuri na wengine, kutatua matatizo, na kuifanya biashara yako kuwa imara. Uchunguzi unaonyesha kwamba biashara zilizo na ujuzi huu hukua zaidi kwa sababu zinaendeleza imani na kufanya kazi vizuri na washirika wenzao. Kama kiongozi katika Uchumi Samawati, ni jukumu lako kutumia ujuzi huu kuhifadhi bahari, kukuza biashara yako, na kuisaidia jamii yako kufanikiwa” * Kwa hiyo leo tunaenda [KUFAFANUA ajenda ya kipindi hiki] |
| Dakika 15 | Shughuli: Maelezo ya Kupika Ugali **Kuanza**   * **SEMA** * “Wacha tuzame katika kueleza umuhimu wa ujuzi mwepesi, tutaanza na shughuli ya kuchangamkiana inayoitwa Maelezo ya Kupika Ugali”   **Kuendeleza**   * **AMBIA** washiriki wamgeukie jirani yao na wajibu maswali yafuatayo: * Je, maelezo yako ya kupika ugali (au ya familia yenu) ni gani? * **AMBIA** washiriki watumie dakika 3 kujadiliana na jirani yao. * **ALIKA** watu wachache wa kujitolea waeleze waliyojadili na jirani yao . * **ELEZA** **MUHTASARI** wa mambo yanayolingana na yanayotofautiana vile sote hupika ugali. Mshiriki katika shughuli ya maelezo ya kupika Ugali, * **SEMA**: * Kama ilivyo na ugali, ambapo viungo vya msingi ni muhimu, vivyo hivyo ujuzi mwepesi ni muhimu katika kuimarisha biashara yenye mafanikio na endelevu. Kila mtu anahitaji kukuza ujuzi mwepesi ili aweze kufanikiwa. * **SEMA** * Mgeukie jirani yako tena na mjadiliane ujuzi wa kimsingi ambao kijana anahitaji ili kujihusisha katika Uchumi Samawati kwa mafanikio.” * **WAAMBIE** pia, fikiria kinachoweza kufanyika ujuzi wa kimsingi ukiondolewa . * **AMBIA** washiriki watumie dakika 3 kujadiliana na jirani yao. * **ALIKA** watu wachache wa kujitolea waeleze waliyojadili na jirani yao * **ANDIKA** juu ya ubao mweupe majibu hayo katika safu tatu * Kila safu inapaswa kuwa na ujuzi wa kiufundi, ujuzi wa biashara, au ujuzi mwepesi * **SEMA** * Ili vijana waweze kufanikiwa katika Uchumi Samawati, wanahitaji aina mbalimbali za ujuzi. Ujuzi huu unaweza kuainishwa katika aina tatu kuu: * Ujuzi wa Kiufundi – Ujuzi huu kwa kawaida hufikiriwa kuwa namna ya kujihusisha katika utaratibu maalum wa kuongeza thamani k.v. shamba au samaki au kuelewa bei ya bidhaa. * Ujuzi Mwepesi – Huu ni ujuzi kama mawasiliano, kutatua shida, kufanya mpango, na kuweza kuongoza mienendo ya mahusiano kati ya watu na familia. Ujuzi mwepesi ni muhimu kwa kuimarisha utendaji wa biashara ya vijana. * Ujuzi wa biashara – Huu ni ujuzi unaohitajika kwa ajili ya kumfanyia mtu mwingine kazi au kuunda pesa wewe mwenyewe.   **Kumaliza**   * **SEMA** * Huwa mara nyingi tunafikiria kwamba tunahitaji kuwafunza vijana ujuzi wa biashara na wa kiufundi unaohitajika katika Uchumi Samawati na kwamba wenyewe wataimarisha ujuzi mwepesi. Kweli ni kwamba, vijana wanahitaji kusaidiwa kuimarisha ujuzi mwepesi kama vile wanahitaji kufanya na ujuzi wa biashara na kiufundi. * **CHAGUA** ujuzi mwepesi mmoja kutoka kwa orodha * **SEMA** * Kwa mfano, wacha tufikirie ni nini hufanyika ujuzi mwepesi ukiondolewa * **WACHA** mtu mmoja ajibu * **IMARISHA** ujumbe huo kwa kusema: * Tusipopanga malengo, hatutaweza kuelekea kule ambako tunalenga kwenda na tutapoteza wakati au kama hatutaweza kujadiliana ili kupatana tutaishia kupoteza biashara au hata baya zaidi, tutaumiza mahusiano ya biashara na washirika wenzetu, wateja, na wauzaji. * **SEMA** * Kwa hivyo, kukuza ujuzi mwepesi kunatusaidia kujenga biashara iliyo imara, kufanya kazi vizuri na wengine, na kuunda siku zijazo zilizo bora kwa jamii yetu. |
| Dakika 35 | Shughuil ya 2: *“Changamoto ya Rasilimali ya Kisiwa”* **Kuanza**   * **SEMA** * Sasa, tunaenda kuanza kufanya mazoezi ya baadhi ya ujuzi mwepesi. Tutafanya kazi tukiwa kwa timu katika shughuli inayoitwa “*Changamoto ya Rasilimali ya Kisiwa”.* * Lengo lake ni kufanya kazi pamoja ili kutumia vizuri rasilimali chache, kujadiliana ili kupatana na timu zengine, na kuunda mpango wa maendeleo endelevu kwa ajili ya kisiwa chao.   **Kuendeleza**   * **GAWA** washiriki katika makundi 3-5. Kila kikundi kiwakilishe jamii ya kisiwa tofauti * **ELEZA** * Kila kisiwa kina aina za rasilimali (maji, samaki, ardhi, na kawi). Unaweza kutumia ishara au karatasi nyembamba. * Visiwa hivyo vimeunganishwa na vinahitaji kujadiliana ili kupata rasilimali fulani wanazokosa. * **KIPATIE** kila kikundi “aina za rasilimali ambazo ni chache”. Kila kikundi kinatakiwa kuwa na rasilimali moja iliyo nyingi sana lakini kikose rasilimali hizo zengine. Kwa mfano: * Timu ya A ina maji safi mengi lakini hawana Samaki na wana nazi chache * Timu ya B ina samaki wengi lakini haina vifaa vya vibanda * Timu ya C ina nazi nyingi lakini haina maji safi na ina vifaa vya uvuvi * **WAPE** maelekezo yafuatayo: * Kila timu imepokea aina za rasilimali. * Kila timu inapaswa kuwa na rasilimali za kuitosha timu yao kuweza kuishi wiki moja. Hili linamaanisha mnatakiwa kupanga vile mtatumia rasilimali mlizonazo na rasilimali mnazotakiwa kupata kutoka kwa timu zengine. * Mtakuwa na dakika 10 kufanya mpango wa jinsi ya kutumia rasilimali hizo na pia jinsi ya kupata rasilimali mnazokosa ili muweze kuendelea kuishi. Mtatakiwa kufanya mpango wa vile mtajadiliana na timu zengine, mtakuwa na dakika 10 za kujadiliana. * **TUNZA** muda na mara tu dakika za kwanza 10 zikiisha **SEMA**:   + Haya! Muda wa kupanga umeisha, sasa tujadiliane. * **TUNZA** muda tena na baada ya dakika 10 za kujadiliana **SIMAMISHA** majadiliano na **UANZISHE** tukio lisilotarajiwa.   + Sasa, hebu fikirieni kwamba kuna mvua nyingi iliyoharibu vibanda, na chakula mlichoweza kupata ni nusu ya kile mlichokuwa nacho (mazo ya shambani, nazi, Samaki), na mashua za kuvua samaki zimeharibiwa, mtafanya nini?   + Timu hizo lazima zifanye kazi ya kuimarisha vibanda, kuhifadhi chakula na maji na kuunda mikakati ya kujenga tena baada ya dhoruba, kama vile kupanda tena mimea na kurekebisha mashua.   + Mna dakika 10 za kurekebisha mpango wenu na kujadiliana na wengine * **FAFANUA** swali lolote wanaloweza kuwa nalo * **SEMA**: * Muda unaanza sasa, mna dakika 10 za kurekebisha mpango wenu na kujadiliana na timu zengine! **ANZENI**!   **Kumaliza**:   * **SEMA** * Sasa wacha tuwe na wakati wa kuuliza maswali! * **ULIZA** swali moja kila wakati na **WACHA** mtu mmoja au wawili wajibu * Je, mlitimiza malengo yenu? Kwa nini mlifanya hivyo au hamkufanya hivyo? * Ni mambo gani yalikuwa muhimu katika kutimiza lengo lenu? Mlifanyaje jambo hilo? * Mlifanya mazoezi ya ujuzi gani katika zoezi hili? * **TAFAKARI**: * Kama ilivyo katika maisha halisi, changamoto zengine huwa hatuziwezi, lakini vile tunajitayarisha na kuzikubali hufanya kuwe na tofauti kubwa. Kwa kufanya kazi pamoja, tukitumia rasilimali zetu kwa hekima, na kutafuta suluhisho, tunaweza kupona na pia kunawiri licha ya kuwepo kwa hali ngumu. Zoezi hili linatufunza umuhimu wa kupanga, kujadiliana, kushirikiana, na kusuluhisha matatizo. Kadri tunavyokuza ujuzi huu, ndivyo tunavyojitayarisha zaidi kukabiliana na changamoto za siku zijazo, tukihakikisha kwamba biashara zetu na jamii zetu zinaweza kuendelea kuishi na kukua. |

### Sehemu ya 2: Kujitambua na matamanio yangu

**Lengo:** Washiriki wataweza kutambua upekee wao, nguvu zao, na udhaifu wao. Pia Wataeleza matamanio yao na kupata vifaa wanavyohitaji ili kutimiza ndoto zao.

**Muda: Saa 2:05 kufanya shughuli pamoja na mapumziko ya dakika 15 - jumla 2:20**

**Vifaa vinavyohitajika:**

* Karatasi
* Kifaa cha kucheza muziki na orodha ya nyimbo
* Orodha ya mahudhurio
* Vibandiko vya majina
* Kauli za matamanio mifano iko juu ya ukuta
* Kioo

| Muda | Shughuli |
| --- | --- |
| Dakika 5 | Kujitambua - Kufafanua **Kuanza**   * **FAFANUA** kipindi:   ○ Sasa tunaenda kuzama katika kuelewa maana ya kujitambua. Safari ya kuelekea kuwa mtu mwenye kufaa huanzia ndani ya kila mmoja wetu. Uchunguzi unaonyesha kwamba kujielewa—nguvu zetu, mambo yanayotupatia motisha, na jinsi tunavyohusiana na ulimwengu—kuna jukumu kubwa katika mafanikio yetu, katika maisha na vilevile katika biashara  ○ Tunaenda kuanza safari hii kwa kuchunguza njia tofauti za kujielewa vizuri zaidi, pamoja na kutambua nguvu zetu na udhaifu wetu.  ○ Halafu tunaenda kuchambua ni nini kinatupatia motisha  ○ Mwishowe, tunaenda kuthubutu kuwa na ndoto na kufafanua dhamira yetu  ○ Je, uko tayari?! Wacha tuanze. |
| Dakika 20 | Shughuli: Kioo – Nafsi Yangu **Kuanza**   * **SEMA**    + Ili sisi binafsi tuweze kuwa wenye kufaa, tunahitaji kujielewa vizuri, pamoja na kuelewa uwezo na udhaifu wetu. Kufikia hapa, tunaenda kufanya shughuli tunayoiita “kioo”.   **Kuendeleza**   * **ELEZA** maelekezo:   + Unaenda kufikiria kwamba unatazama katika kioo. Andika ndani ya kitabu chako majibu ya maswali yafuatayo: * Ni kitu gani kimoja unachopenda kuhusu kile unaona ndani ya kioo? * Ni vitu gani viwili ambavyo ungependa kuboresha kuhusu kile unachoona? * Kinakufanya ujisikie vipi? * Halafu shiriki majibu yako na mtu aliyeketi karibu nawe * Mtakuwa na dakika 10 kujibu maswali na kushiriki na mwenzako majibu yako Y   + **WAPE** maswali hayo kwenye kipande cha karatasi, juu ya ukuta au uwatumie kidijitali. * **CHEZA** muziki wa kutuliza wa chinichini * **TUNZA** muda * Baada ya muda kuisha, **ZIMA** muziki   **Kumaliza**   * **JADILI NA UTOE MUHTASARI** wa shughuli kwa kuwauliza washiriki: * Shughuli hiyo ilikufanya ujisikie vipi? *[****Maelezo kwa Mkufunzi****: Majibu yanaweza kuwa na – kutokuwa na raha, kuaibisha, n.k.]* * Je, ulijifunza nini kutokana na shughuli hiyo? **[Maelezo kwa Mkufunzi: Majibu yanaweza kuwa na - kwamba kila mtu hapendi kitu fulani kumhusu yeye mwenyewe– hata kama haonyeshi hilo upande wa nje.]** * Kwa nini ni muhimu kutambua hisia hizi? **[Maelezo kwa Mkufunzi: Majibu yanaweza kuwa na – inasaidia kutambua sehemu za kuboresha, inasaidia kuonyesha uwezo unaoweza kutumiwa kikamilifu, n.k.]**   **● SEMA**   * Kila mtu ana mambo fulani kumhusu anayopenda na mengine asiyopenda. Hili ni jambo la kawaida na ni sehemu ya kutambua jinsi unavyohisi kuhusu wewe mwenyewe. Nafsi ni mchanganyiko wa hisia, mitazamo, na mienendo ambayo mtu huonyesha maishani. * Kufahamu nafsi zetu weneywe ni sehemu ya safari ya kujitambua. Kila nafsi ina sifa zake nzuri na zisizo nzuri sana. Tukizifahamu sifa hizi, tunaweza kufanya kazi ya kutumia kikamilifu zile ambazo ni nzuri na kuboresha mambo yasiyo mazuri sana, na kuwa watu walio bora na wenye kufaa zaidi! |
| Dakika 35 | Shughuli: Maelezo Mafupi ya Nafsi **Kuanza**   * **FAFANUA** shughuli: * Sasa tunenda kujifunza mengi zaidi kuhusu nafsi zetu wenyewe, na uwezo wetu tunaoweza kutumia kikamilifu katika maisha yetu ya kila siku, na biashara zetu na jamii zetu. Pia tunaenda kujifunza ni sifa zipi za nafsi yetu tunazohitaji kuzishughulikia zaidi. * **ELEZA** maelekezo:   + **SOMA** mstari wa kwanza wa maneno:   + **SEMA** * Chagua neno moja linalokueleza VIZURI ZAIDI mara NYINGI kutoka kwa mstari huo. Jipe alama 4. * Chagua neno la PILI linalokueleza VIZURI ZAIDI na ulipe alama 3. * Chagua neno la TATU linalokueleza VIZURI ZAIDI na ulipe alama 2. * Mwishowe, neno linalokueleza KWA KIASI KIDOGO katika mstari huo na ulipe alama 1 * Endelea mpaka umalize mistari yote * Jumlisha nambari zote katika kila safu na urekodi jumla hapo chini * **ULIZA** kama kuna maswali yoyote. * **AMBIA** kila mshiriki atumie dakika 8 kukamilisha MAELEZO MAFUPI YA NAFSI akiwa peke   **Kuendeleza**:  **Sehemu ya 1**   * Watu wanapoendelea kujaza fomu ya uchunguzi, **PANGA** kila kona ya chumba iwe na aina tofauti ya nafsi: Wa kuonyesha hisia, Mwana mipango, Mwenye juhudi, Mpatanishi. * **CHEZA** muziki wa chinichini na **UUZIME** baada ya muda kuisha * **AMBIA** washiriki wasimame kwenye kona inayowakilisha nafsi ambayo walipata alama za juu zaidi. * **ELEZA** kwamba ikiwa nafsi moja ilikuwa na alama sawa, mshiriki anapaswa kuchagua nafsi inayomwakilisha zaidi. * **AMBIA** kila kikundi kipitie uwezo na udhaifu wa nafsi zao katika kitabu chao cha kusoma na watoe muhtasari kwa darasa (**Dakika 5**) * **ULIKA** ikiwa kila mtu anakubaliana na kile matokeo ya maelezo mafupi ya nafsi yao yanasema kuwahusu. * Ikiwa washiriki hawakubaliani na matokeo ya maelezo mafupi yao, WAAMBIE waeleze kwa nini wanadhani wao ni wa aina tofauti ya nafsi.   **Sehemu ya 2**   * **AMBIA** washiriki waende kuketi kwenye viti vyao * **WAAMBIE** wachague uwezo mmoja na udhaifu mmoja wa nafsi zao na watafakari : * Ni jinsi gani wao hutumia uwezo wao katika maisha yao ya kila siku kunufuisha maisha yao wenyewe, familia yao, mazingira, biashara yao, au jamii yao? * Ni jinsi gani kurekebisha udhaifu wao kunaweza kuwasaidia kuboresha maisha yao wenyewe, familia yao, mazingira, au biashara ya jamii yao? * **AMBIA** washiriki washiriki majibu yao na mtu aliyeketi karibu nao * **WAPE** dakika 10 kwa hii sehemu * **CHEZA** muziki wa chinichini   **Kumaliza**   * Baada ya muda kuisha, **ZIMA** muziki * **OMBA** watu wawili au watatu wajitolee kushiriki na wengine majibu yao * **SEMA** * Kila aina ya nafsi ina uwezo na udhaifu. Kama timu, tunaweza kufanya kazi pamoja ili kutumia kikamilifu uwezo wa kila mshirika. Kama mtu binafsi, sisi pia tunahitaji kufikiria vile tunaweza kutumia kikamilifu uwezo wetu kazini na nyumbani mwetu. Tukifanya hivi, tutafurahia zaidi na tutafanikiwa zaidi! |
| Mapumziko mafupo – Dakika 15 | |
| Dakika 20 | Shughuli: Maeneo ya Kujitambua **Kuanza**  **Kuanza**  ● **SEMA**  ○ Sasa wacha tuzungumze kuhusu kujitambua  ● **ULIZA**  ○ Je, kuna yeyote anayetaka kusema anachofahamu kuhusu kujitambua?  ● **WACHA** mtu mmoja au wawili wajibu halafu **SEMA**  ○ Kujitambua ni kujua kuhusu hali ya upekee wa mtu, mwenendo au nafsi yako.  ● **ULIZA**  ○ Kwa nini hii ni muhimu?  ● **WACHA** mtu mmoja au wawili watoe majibu halafu **SEMA**  ○ Kujitambua ni muhimu kwa sababu hatuishi katika utupu lakini tunahusiana na wengine na sisi wenyewe kwa njia kadhaa. Hizi njia ndizo tunaziita “Maeneo ya Kujitambua”  **Kuendeleza**:  ● **CHORA** Maeneo ya Kujitambua kwenye chati ya kugeuza    ● **ONYESHA** Maeneo ya Kujitambua  ● **SEMA**  ○ Kuna maeneo au sehemu kadhaa ambazo hutufanya tuwe jinsi tulivyo: kiakili, kimwili, kijamii, kiuchumi, kihisia, na kiroho.  ○ Ili tujitambue kwa kweli, tunahitaji kujielewa kulingana na kila eneo.  ● **SEMA**  ○ Kwa mfano, eneo la kiakli linahusu kile tunaamini, kile tunakumbuka, kile tunajua na kile tunafikiri..  ● **WAAMBIE** watu 5 wajitolee kusoma kile ambacho maeneo mengine yanahusu  ● **AMBIA** washiriki watumie dakika 10 kuandika ndani ya vitabu vyao vya kuandikia jinsi kila eneo hujidhihirisha katika nafsi zao.  ● **CHEZA** muziki wa chinichini  ● Baada ya muda kuisha, **WAAMBIE** washikane wawili wawili na kila mtu atumie dakika 3 kumweleza huyo mtu mwingine majibu yake.  ● **ZIMA** muziki  **Kumaliza**  ● **ULIZA**  ○ Kwa vile sasa unajitambua vizuri zaidi, je, unaona jinsi mambo haya huathiri maisha yako na ulimwengu unaokuzunguka? Je, kuna mtu yeyote anayetaka kueleza kuhusu jambo hilo?  ● **SEMA**  ○ Kufahamu uwezo wetu katika kila mojawapo ya maeneo hutusaidia kukua kama viongozi na watumishi, iwe ni katika maisha yetu binafsi, katika biashara au katika mazingira. Tunapoendelea mbele, hebu tutumie kujitambua huku kuelekeza maamuzi yetu na matendo yetu ili siku zetu zijazo ziwe bora, kwetu wenyewe na wale walio karibu nasi.    TRANSLATION OF THE ABOVE IMAGE INTO SWAHILI   | ENGLISH | SWAHILI | | --- | --- | | MENTAL | KIAKILI (Tunachofikiria, tunachojua na tunachokumbuka) | | PHYSICAL | KIMWILI (Mwonekano wetu wa nje, na tunavyotenda) | | SOCIAL | KIJAMII (vile tunaingiliana na watu wengine) | | EMOTIONAL | KIHISIA (vile tunahisi kuhusu mambo na vile tunaitikia) | | SPIRITUAL | KIROHO (maadili yetu na imani) | | ECONOMIC | KIUCHUMI (tunavyoingiliana na maoni yetu kuhusu kupata na kutumia rasilimali ya fedha) | | ME! | MIMI! | |
| Dakika 25 | Shughuli: Matamanio yangu na kauli ya dhamira **Kuanza**  ● **FAFANUA** mada  ○ Tutaongezea kwa shughuli ya kioo na zoezi la maeneo ya kuathiri kwa kuchunguza matamanio yetu binafsi. Sasa, tunaenda kuzama katika kuelewa kile kinachotupatia motisha maishani na malengo tunayotaka kutimiza. Mtafanya kazi wawili wawili ili kujadili matamanio haya na muelezane tafakari zenu. Wacha tuanze!  **Kuendeleza**  ● **ELEZA**  Tumeshajitazama ndani ya kioo na tumefanya shughuli ya maeneo ya kuathiri, sasa tunataka kuendelea mbele na tufikirie kuhusu mambo yanayotupatia motisha maishani na mambo ambayo tunataka kutimiza. Kwa hivyo, wacha tuingie zaidi katika mambo yafuatayo.  ● **ANDIKA** maswali yafuatayo kwenye chati ya kugeuza na **USOME** kwa sauti:   1. Ni nini ambacho unataka kutimiza katika maisha haya? 2. Kwa nini hili ni muhimu kwako na kwa wengine? 3. Je, unawezaje kulitimiza?   ● **SEMA**  ○ Wacha niwape mfano:  ■ Hebu tufikirie juu ya mtu anayetaka kuimarisha biashara ya nazi yenye mafanikio- hilo ndilo analotaka kutimiza  ■ Pili, anataka kuitimiza kwa sababu inafanya kuwe na ajira, inasaidia wakulima wa eneo husika, na inakuza uendelezaji.  ■ na anafikiria anaweza kulitimiza kwa, kuuza bidhaa za hali ya juu na kujitolea kuunda mahali pa kazi ambapo ni salama na pa manufaa.  ■ Kwa hivyo, kauli ya dhamira yake inaweza kufanana hivi:  ● “Nitaunda biashara ya nazi yenye kuleta faida inayouza bidhaa za hali ya juu, inayowasaidia wakulima wa eneo husika, na kukuza uendelezaji. Ili kuwa na mahali pa kazi palipo salama na pa manufaa kwa timu yangu na kuchangia vizuri kwa uchumi wa pwani..”  ● **AMBIA** kila mshiriki (kwa mara nyingine) ajitazame katika ‘kioo cha kudhania’ na afikirie majibu yake mwenyewe kwa maswali haya.  ● **AMBIA** washiriki watumie dakika n10 na waandike majibu yao na kauli yao ya dhamira  ● **HIMIZA** washiriki wawe na uwazi, na ukweli na wawe na ndoto zinazozidi upungufu wao wa sasa.   * **WAAMBIE** watazame mifano mingine kwenye ukuta ikiwa wanahitaji kupata ufahamu zaidi.   ● **CHEZA** muziki wa chinichini  ● Baada ya muda kuisha, **WAGAWE** washiriki wawe wawili wawili na uwaambie watumie **dakika 5** kumweleza huyo mtu mwingine majibu yake.  **Kumaliza**  ● **AMBIA** watu wachache wajitolee kushiriki na wasikilizaji wengine majibu yao ya maswali na kauli zao  ● **WAPONGEZE**  ● **SHIRIKI** nao fikira za mwisho :   * Mchakato huu unatusaidia kutambua motisha zetu wenyewe na pia kutupatia njia wazi ya kuhakisha ndoto zetu zinatimia. Tulipoelezana matamanio yetu, tuliona kwamba hali zetu za sasa na upungufu wetu havitufafanui, bali tunafafanuliwa na uwezo wetu wa kuwa na ndoto, kupanga, na kuchukua hatua. Hata kama ni katika maisha yetu binafsi, biashara zetu, au katika jamii zetu, kuweka akilini matamanio yetu kutatusaidia kukua, kuzishinda changamoto, na kutimiza mafanikio ya maana. |

### Sehemu ya 3: Kupanga Malengo na Kushinda vizuizi

Lengo:

* Kufanua malengo na kuelewa umuhimu wa kuweka malengo;
* Kutofautisha kati ya malengo ya kipindi kifupi na kirefu;
* Kuweka malengo YA BUSARA (SMART);
* Kutambua vizuizi vya kutimiza malengo yako na njia za kuvishinda; na,
* Kuandika na kubuni mpango wa kutimiza malengo ya mtu binafsi.

**Muda: Dakika 105**

**Vifaa Vinavyohitajika:**

* Karatasi
* Kifaa cha kucheza muziki na orodha ya nyimbo
* Orodha ya mahudhurio
* Vibandiko vya majina
* Utahitaji kuwa na kauli zilizonukuliwa katika shughuli ya MALENGO YA BUSARA (SMART) ziandikwe kwenye chati ya kugeuza katika mada hii

| Muda | Shughuli |
| --- | --- |
| Dakika 20 | Kupanga Malengo  * **FAFANUA Kupanga Malengo**   + Katika kipindi hiki, utajifunza jinsi ya kueleza na kuweka malengo wazi, ya kipindi kifupi na kipindi kirefu, ambayo ni muhimu sana kwa ajili ya mafanikio. Uchunguzi unaonyesha kwamba wajasiriamali ambao huweka malengo ya busara-(SMART) (Dhahiri, Yanayopimika, Yanayotimizika, Yanayofaa, na Yaliyo na muda) kuna uwezekano wa hao kutimiza ndoto zao. Pia utagundua manufaa ya kuyagawa malengo makuu kuwa hatua zinazowezekana na kutambua vizuizi vinavyoweza kuzuia njia. Kama kiongozi wa biashara na msimamizi wa mazingira, jukumu lako ni kubuni mpango wa utekelezaji wa kiini unaokusaidia kushinda vizuizi na kugeuza matamanio yako kuwa ukweli. Wacha sasa tuanze kuitengeneza njia yako ya kuyafikia mafanikio!  Kuchangamkiana: Jicho la Fahali **Kuanza**   * **BANDIKA** mabango mawili ya jicho la fahali, kila moja kwenye kuta zinazokabiliana za chumba . * **GAWA** washiriki katika makundi 2 na ulipe kila kundi BANGO LA JICHO LA FAHALI . * **ELEZA**   + Wacha tuanze na shughuli ya haraka ili itufanye tuanze kufikiria kuhusu kuweka malengo.   + Kila kikundi, tafadhali pigeni mstari. * **TUMIA** tepu yenye gundi kuonyesha umbali kati ya bango la jicho la fahali na mahali ambapo wanatakiwa kulenga. **WEKA** tepu yenye gundi kwenye sakafu karibu hatua mbili kutoka kwa bango la jicho la fahali * **ELEZA:**    + Tunaenda kuwa na mashindano ya kirafiki leo. Kila mmoja wenu atapata nafasi ya kusimama mahali pa kugonga, arushe kifuniko cha chupa na ajaribu kuligonga **BANGO LA JICHO LA FAHALI**. Kabla hatujaanza, kila kikundi kitaweka lengo la ni mara ngapi timu yao itagonga **BANGO** na vifuniko vyao vya chupa. Timu itakayokaribia malengo waliyoweka ndiyo itakuwa mshindi wa mchezo huo.   + **Maelezo kwa Mkufunzi**: Katika hatua hii, makundi yanaweza kulenga kugonga sehemu yoyote ya bango.   **Kuendeleza**   * + **AMBIA** kila kila kikundi kitumie dakika 1 kuweka nambari ya malengo yao.   + **ANDIKA** nambari ya malengo ya kila kikundi kwenye chati ya kugeuza.   + **PATIA** kila kikundi **KIFUNIKO CHA CHUPA**   + **WAAMBIE** waanze kurusha kifuniko cha chupa kwenye **BANGO LA JICHO LA FAHALI** la kikundi chao. Wanapaswa kufanya hivi mtu mmoja baada ya mwingine na wahesabu ni mara ngapi wameligonga **BANGO**.   + **Maelezo kwa Mkufunzi:** Makundi yasifanye hivyo wakati mmoja, kila kundi linapaswa kurusha halafu lipatie kundi lengine nafasi ya kurusha. * **AMBIA** kila kundi liseme wameligonga **BANGO** mara ngapi.Timu itakayokaribia malengo waliyoweka ndiyo itakuwa mshindi.. * **WAAMBIE** wakubali timu iliyoshinda kwa kuwapigia makofi maalum.   **Kumaliza**   * **ULIZA**   + Ni nini ambacho tumejifunza kuhusu shughuli hii? * **WACHA watu wachache wajibu** * **IMARISHA ujumbe huu:** * Zoezi hili linaonyesha umuhimu wa kuweka malengo ya kweli na yenye kupimika. Kama ilivyokuwa katika mchezo huu, ambapo kila timu iliweka shabaha na ikajaribu kuligonga jicho la fahali, tulijifunza kwamba kuwa na malengo wazi hutusaidia kuzingatia juhudi zetu na kufuatilia maendeleo yetu. Wakati mwingine, tunaweza kukosa kufikia shabaha yenyewe, lakini kwa kuilenga, huwa tunakaribia kufikia malengo yetu. Katika biashara na maishani, kuweka malengo hutupatia mwelekeo na hutusaidia kutathmini vile tunafanya mambo vizuri. Funzo kuu hapa ni kwamba kwa kuweka shabaha dhahiri na kufanya kazi ili kuzifikia, tunaimarisha nafasi zetu za kufanikiwa, hata kama tutakutana na changamoto njiani. |
|  |  |
| Dakika 15 | Shughuli: Malengo ya Kipindi Kifupi na Kirefu **Kuanza**   * **ULIZA:**    + Kwa nini ni muhimu kuweka malengo? * **WACHA** kikundi kijadili nawe andika majibu yao juu ya chati ya kugeuza.. * Baadhi ya MAJIBU mazuri wanayoweza kutaja ni:   + Huwapa watu mwelekeo   + Huwapa watu motisha l   + Husaidia kufuatilia maendeleo   + Yanaonyesha maadili yetu, kwa mfano, sisi hufanya kila tuwezalo kufikia kile ambacho ni muhimu kwetu   **Kuendeleza**   * **ELEZA**   + Malengo hutusaidia kutekeleza dhamira yetu maishani. Malengo hutusaidia kusonga kutoka kwa ndoto na kufanya vitendo.   + Sasa kwa vile tunajua malengo ni nini na kwa nini yako muhimu, wacha tuzungumze kuhusu aina mbalimbali za malengo. * **ULIZA:**    + Je, kuna yeyote ambaye angependa kusema lengo ulilonalo la kipindi kifupi? * **WACHA** watu wawili au watatu waseme malengo yao, ikiwa hawatasema muda ambao wanataka kutimiza malengo hayo, **WAULIZE**:   + Ni wakati gani ambao unajiona ukitimiza lengo hili? * **SEMA:**    + Mtaona kuna malengo ya kipindi kifupi na kipindi kirefu.   + Rejelea mfano mmoja uliotajwa na watu waliojitolea na useme     - Kwa mfano, [XX] alisema lengo lake ni [XXX] *hili ni lengo la [kipindi kifupi kipindi kirefu].*     - Lengo la kipindi kifupi ni lengo linaloweza kutimizwa upesi, hasa katika kipindi cha miezi 6 hadi 12     - Lengo la kipindi kirefu linaweza kuchukua zaidi ya mwaka mmoja. Kwa mfano …. [tumia mifano kadhaa kutoka kwa wasikilizaji] * **AMBIA washiriki watazame au wasikilize video/kanda ya kusikiza ya hadithi ya HALIMA** * Kabla ya kuanza kuonyesha hadithi ya Halima, waambie washiriki waandike vidokezo kutoka kwa hadithi ya Halima na wanaposikiliza, wafikiria kuhusu:   + Malengo ya Halima ni gani?   + Tunawezaje kumsaidia Halima kuyaandika malengo yake? * **AMBIA** washiriki wajadiliane wawili wawili kwa **dakika tano** na waandike orodha ya malengo ya Halima. * **WAAMBIE** waseme ukweli na wakumbuke kuhusisha malengo ya kipindi kirefu na pia ya kipindi kifupi. * **OMBA** watu wa kujitolea wawili au watatu wawaambie washiriki wengine malengo waliyoorodhesha. * **ANDIKA** baadhi ya kauli hizo kwenye chati ya kugeuza. * Baadhi ya majibu yatakayojitokeza ni pamoja na:   + *Halima anaweza kupanga kuanza na ukufunzi ili aweze kunoa ujuzi wake na ajifunze mengi zaidi kuhusu kiwanda cha mitindo katika kipindi kifupi..*   + *Halima anaweza kupanga kuweka akiba ya kiasi fulani cha pesa kila mwezi ili aweze kuanzaisha biashara yake baada ya mwaka mmoja; huu ni mfano wa lengo la kipindi kirefu.*   **Kumaliza:**   * **ULIZA**   + Kwa nini ni muhimu kuwa na malengo ya kipindi kifupi na kirefu? * **WACHA** mtu mmoja au wawili watoe maoni yao * **SEMA:**   + Kama vile katika kisa cha Halima, kuwa na malengo ya kipindi kifupi na pia ya kipindi kirefu ni muhimu kwa sababu malengo ya kipindi kifupi hukusaidia kufanya maendeleo ya taratibu na na kuendelea kuwa na motisha kwa kutimiza kazi ndogo ndogo, zinazoweza kufanyika. Malengo ya kipindi kirefu hukupatia maono wazi ya kule unakotaka kwenda katika siku zijazo na huongoza mwelekeo wako wa jumla. Yote pamoja, hukufanya uzingatie hatua zinazotakiwa kuchukuliwa mara moja huku ukifanya kazi kuelekea kwa matamanio makubwa zaidi, ukihakikisha kuna maendeleo na mafanikio thabiti baada ya muda. |
| Dakika 20. | Shughuli: Kuweka malengo yangu ya busara (SMART) **Kuanza**   * **ANDIKA** kwenye chati ya kugeuza kauli zilizonukuliwa hapa chini   *“Nitamiliki biashara siku moja.”*  *“Nitamiliki hoteli siku moja .”*   * **ULIZA:**   + Kuna tofauti gani kati ya kauli hizo mbili za malengo? * **JIBU:**   + Kauli ya pili inafafanua aina ya biashara ambayo mtu huyo anataka kumiliki. **Ni dhahiri.** * **ANDIKA** kwenye chati ya kugeuza kauli zilizonukuliwa hapa chini * *“Nitamiliki shamba la samaki siku moja.”* * *“Nitapanda nazi katika shamba la ekari moja ninalomiliki.”* * **ULIZA:**   + Kuna tofauti gani kati ya kauli hizo mbili za malengo? * **JIBU:** * Kauli ya pili inafafanua ukubwa wa ardhi ambayo mtu huyo anataka kulima. **Inapimika. ANDIKA** kwenye chati ya kugeuza kauli zilizonukuliwa hapa chini   + *“Nitakuwa mjasiriamali wa Bluu aliye maarufu zaidi katika Afrika.”*   + *“Nitashiriki katika matukio mawili ya Uchumi Samawati kule Mombasa katika mwaka ujao ili niweze kukuza ushirikiano na kuonekana kwangu katika Uchumi Samawati.”* * **ULIZA:**   + Kuna tofauti gani kati ya kauli hizo mbili za malengo? * **JIBU:**   + Kauli ya pili ina uwezekano mkubwa zaidi wa kutimizwa. **Ni ya kweli na ni yenye muda.**   **Kuendeleza**   * **REJELEA** chati ya kugeuza yenye neno SMART katika lugha ya kiingereza * **ELEZA** lengo nzuri ni   S = Dhahiri  M= Lenye kupimika  A= Lenye kutimizwa  R = La kweli  T = Lenye muda   * **SEMA:**    + Kwa vile sasa unajua kile unataka kutimiza maishani na jinsi ya kuandika malengo mazuri, huu ni wakati wa sisi kutengeneza sehemu ya kwanza ya njia ambayo utahitaji ikutoe mahali ulipo na kukufikisha mahali unapotaka kwenda. * **AMBIA** washiriki warejelee kauli za dhamira yao katika vitabu vyao vya kuandikia. * **AMBIA** washiriki watumie dakika 5 kuandika lengo moja la kipindi kifupi na lengo moja la kipindi kirefu kwaajili yao wenyewe. * **WAKUMBUSHE** kwamba ni muhimu kufikiria juu ya kile mtu anataka kutimiza maishani na kutumia maarifa waliyojifunza kuhusu kuweka malengo. * **CHEZA** muziki wa chini chini wa kutia motisha   **Kumaliza**   * **ZIMA** muziki * **OMBA** baadhi ya watu wa kujitolea waeleze washiriki wengine malengo yao. * **HAKIKISHA** kile wanachoeleza kinakubaliana na malengo ya busara (SMART) * **WAHIMIZE**  washiriki kwa vile hii ndiyo hatua yao ya kwanza katika kuandika malengo yao. * **SEMA**   + Kumbuka kwamba kwa kuweka malengo ya busara (SMART)—dhahiri, yenye kupimika, yenye kutimizwa, lyanayofaai, na yenye muda—unajipatia nafasi nzuri zaidi ya kugeuza ndoto zako kuwa kweli. Endelea kuzingatia, fanya hivyo hatua kwa hatua, na uyaone maendeleo yako yakikua! |
| Dakika 45 | Kushinda Vizuizi ili kutimiza malengo yangu **Kuanza**   * **ULIZA:** Ni nini hutuzuia kutimiza malengo yetu? * **ANDIKA** majibu kwenye chati ya kugeuza * Baadhi ya MAJIBU yanayoweza kutokea ni**:**   + Imani na sifa za mtu binafsi   + Imani za kidesturi   + Athari mbaya kutoka kwa marafiki na familia   + Kukosa kuzingatia   + Malengo yaliyobuniwa vibaya   + Hali zisizotazamiwa, kwa mfano, tatizo la kifedha la dunia nzima, n.k. * **ELEZA:**    + Kuna changamoto zinazoweza kutuzuia kutimiza malengo yetu; mara nyingi baadhi ya vizuizi vikubwa tunavyohitaji kushinda ni imani na desturi zetu binafsi. Wacha tuzungumze kuhusu vizuizi hivi   **Kuendeleza** Shughuli: JE, KUNA TOFAUTI? (Dakika 20) Lengo la shughuli hii ni kuonyesha kama kuna tofauti vile Jinsia huathiri uwekaji wa malengo – dakika 20    * **GAWA** washiriki katika makundi 6– makundi 3 yawe na Wanaume pekee na makundi 3 yawe na Wanawake pekee. * **WAPATIE** chati ya kugeuza moja moja kwa kila kikundi. * **AMBIA**  wana kikundi wampe mtu mmoja kazi ya kuwa mwenyekiti na mwingine ya kuchora. * **ELEZA** kwamba hii ni shughuli ya kuchora. * **WAAMBIE** wafikirie juu ya malengo matatu yanayowakilisha matamanio ya Wanaume na Wanawake. Kwa kikundi cha wanawake, waambie wafikirie juu ya malengo matatu ambayo ni ya kawaida miongoni mwa wanawake, na kwa kikundi cha Wanaume waambie wafikirie juu ya malengo matatu ambayo ni ya kawaida miongoni mwa wanaume. * **WAAMBIE** wachore malengo hayo kwenye karatasi moja ya chati ya kugeuza kwa kila kikundi. * **WAPE** dakika 10 kwa shughuli hii. * **WAPATIE** tepu yenye gundi ili makundi yaonyeshe darasani michoro yao iliyo kwenye chati ya kugeuza. * **AMBIA** makundi ya wanawake yaweke chati yao ya kugeuza juu upande mmoja wa darasa na makundi ya wanaume yaweke chati yao ya kugeuza juu upande mwingine wa darasa **OMBA** makundi yaa Wanawake yatembelee ukuta ulio na chati ya Wanaume na makundi ya Wanaume yatembelee ukuta ulio na chati ya Wanawake. **WAPE** dakika tano kwa shughuli hii.   **Kumaliza**   * ULIZA: Je, kuna kitu kinachokuvutia? Unalinganishaje malengo yaliyo kwenye ukuta huu na mengine? * Kama kuna tofauti inayoonekana, **ULIZA:**   + Kwa nini kuna tofauti kati ya malengo yaliyowekwa na Wanawake na malengo yaliyowekwa na Wanaume? * **ELEZA:** Sasa tunaenda kuchunguza baadhi ya vizuizi vya kutimiza malengo yetu na jinsi ya kuvishinda vizuizi hivi. Kama tulivyoona katika shughuli hii, mbali na imani za kidesturi na sifa za mtu binafsi, pia kuna vizuizi vya jinsia vya kushughuilkiwa. * **ELEZA**: Sote hukabiliwa na vizuizi maishani mwetu, hata hivyo, watu wanaofanya juhudi hupata njia za kuvishinda!  Shughuli: KUSHINDA VIZUIZI (Dakika 20) **Kuanza**   * **ELEZA:**    + Ili kuwa mtu mwenye kufaa hatuwezi kuacha aina hizi za vizuizi vizibe njia yetu. Tunatakiwa kuviruka!   + Hata kama ni matatizo ya kifedha, rasilimali chache, au kukosa watu wa kushirikiana nao, kutafuta suluhisho huisaidia biashara kuendelea kuwa imara na nyepesi kubadilika. Kushinda vikwazo hukusaidia kukua kama kiongozi, kukuza uthabiti, na kuimarisha jamii yako kwa kushiriki nao ulichojifunza.   + Biashara ambazo huwa nyepesi kubadilika na kuwa na ubunifu katika nyakati ngumu (kama vile kushuka kwa uchumi au mabadiliko ya kimazingira) zina uwezekano mkubwa wa kuendelea kuweko na hata kunawiri. Kwa kuzingatia kutatua shida, wajasiriamali hukuza ujuzi wa umakinifu na huimarisha ushirikiano unaofungua nafasi mpya.   + Kama kiongozi wa biashara, ni jukumu lako kukabiliana kabisa na changamoto. Kwa kuzijadili waziwazi na kujifunza kutoka kwa wengine, unaweza kuunda mikakati inayosaidia biashara yako na vilevile kuisaida jamii yako. Katika zoezi hili, utatambua changamoto dhahiri, utashiriki mawazo yako na wenzako, na kutafuta njia halisi za kuzishinda. Tukiwa pamoja, tunaweza kupata suluhisho zinazomsaidia kila mtu kuendelea mbele.   **Kuendeleza**   * **AMBIA** washiriki katika hayo makundi 6 waungane ili kuunda makundi matatu. * **HAKIKISHA** unaunganisha kundi la Wanaume na kundi la Wanawake ili kuunda makundi matatu kutoka kwa makundi sita ya hapo awali. * **PATIA** kila mojawapo ya makundi matatu kizuizi kimoja cha kujadili **(i.e. 1 SIFA ZA MTU BINAFSI; 2- IMANI ZA KIDESTURI; na 3-JINSIA)** * **WAAMBIE** wabuni njia za kushinda vizuizi. * **AMBIA** kila kikundi kichague mwenyekiti, Mwenye kurekodi, na Mwasilishaji. * **PATIA** kila kikundi karatasi la chati ya kugeuza na kalamu ya kuweka alama * **AMBIA** kila kikundi kitumie dakika 5 kujadili jinsi ya kushinda vizuizi vya kutimiza malengo vinavyotokana na mada yao * **AMBIA** mwasilishaji kutoka kwa kila kikundi atumie dakika 2 kuwaeleza washiriki wengine mambo muhimu waliyopata.   **Kumaliza**   * **HAKIKISHA** kila aina ya changamoto imeshughulikiwa (Sifa za mtu binafsi, imani za kidesturi, Jinsia, kutumia kikamilifu uwezo, kupunguza udhaifu) * **SEMA** * Shughuli hii inatuonyesha kwamba changamoto si vizuizi barabarani— hizo ni nafasi za kukua na kujifunza. Kwa kuzikabili moja kwa moja na kufanya kazi pamoja kupata suluhisho, tunajiimarisha wenyewe na kuimarisha biashara zetu. Kumbuka, kila changamoto unayoshinda inakusongeza karibu na mafanikio. Endelea kusonga mbele, kuwa mwepesi kubadilika, na kila mara uwe tayari kujifunza kutoka kwa changamoto na kutoka kwa wengine. |
| Mapumziko mafupi – Dakika 15 | |

### Sehemu ya 4: Mamlaka na Uongozi

**Lengo:**

* Washiriki watambue aina mbalimbali za mamlaka.
* Kuchunguza hali na matukio ambayo huvutia watu katika uongozi

**Muda: Dakika 55**

**Vifaa vinavyohitajika:**

* Karatasi
* Kifaa cha kucheza muziki na orodha ya nyimbo
* Orodha ya mahudhurio
* Vibandiko vya majina
* *M*asanduku 2 ya kadibodi *yaliyo na vioo ndani*

| Muda | Shughuli |
| --- | --- |
| Dakika 30 | * **FAFANUA**   + Katika nafasi hii ya saa moja mtajifunza juu ya aina mbalimbali za mamlaka ambayo yanaweza kutumiwa, pia mtakuwa na nafasi ya kutambua sifa zilizo ndani yako zinazosaidia kutumia mamlaka yako, namna ya kuyaimarisha, na kupendekeza mabadiliko yatakayowawezesha kufanya maamuzi bora katika maisha yenu na biashara zenu za Uchumi Samawati. Hebu tuanze kushiriki..   + Pia tutachunguza ufafanuzi wa neno uongozi na sifa za kiongozi mzuri. * **AMBIA**washiriki wafikirie juu ya viongozi mbalimbali wanaowapendeza, wa Jinsia ya Kike na ya Kiume * **SEMA**tunaenda kujadiliana au kuelezana mawazo kuhusu uongozi. * **ULIZA**   + Ni nini maana ya kuwa kiongozi mzuri? * **MAJIBU YANAYOWEZA KUJITOKEZA**   ***●*** Kuwa mtu anayewasiliana vizuri  ● Kukuza uwezo wa kuhisi maono ya wengine au kujua namna ya kuwapa watu motisha ni baadhi ya sifa zinazohitajika kwa viongozi wa timu  ● Kustahimili makosa  ● Kuweka malengo na matarajio ● Kuonyesha ukweli   * **SIKIZA**majibu yao na **UYAANDIKE** kwenye chati ya kugeuza. * **SEMA:**   + Ni wazi kwamba kuwa kiongozi kunahusu sifa nyingi. Uongozi hauhusu tu hali ya kuwa na mamlaka, lakini unahusu kuyatumia kwa hekima ili kuwapa motisha wengine na kuwaongoza. Tunapofikiria juu ya viongozi tunaopendezwa nao, tunaweza kuona kwamba sifa hizi sio muhimu tu kwa biashara zetu bali pia katika maisha yetu ya kila siku. Uongozi wa kweli unahusu kuwa na matokeo mazuri katika kila jambo tunalofanya. Tutafanya shughuli kadhaa ili kuchunguza mengi zaidi kuhusu uweo wetu wa kufanya hili.  Shughuli: Vijana Wajasiriamali wenye Nguvu  * *[Vifaa: M*asanduku 2 *yaliyo na vioo ndani)*   **Kuanza:**   * **SEMA**   + Fikiria juu ya mtu mmoja ambaye anakuathiri. Mtu anayekusaidia katika maisha yako, mtu anayesababisha mabadiliko, aliye na mamlaka ya kufanya maamuzi.   **Kuendeleza**   * **LETA** masanduku ya kadibodi kwenye meza iliyo mbele * **USIACHE** mtu yeyote aone kilicho ndani * **SEMA**   + Sasa nitamwalika kila mmoja wenu aje mbele kuangalia ndani ya hili sanduku amwone mtu huyu. **Usitwambie kile kilicho ndani ya sanduku**. Ukiwa na swali lolote, niite mara moja nije kueleza. * **AMBIA** Wanawake na Wanaume watatu kila wakati wakaribie meza iliyo mbele * **WAELEKEZE** wawe katika mistari mitatu tofauti. * **SEMA**:   + Una sekunde 30 za kutazama ndani ya sanduku. Ukiangalia kando au ukicheka, unatakiwa kukaa hapo kwa dakika zengine 30. Halafu utarudi mahali pako na uwangoje wengine. * **RUDIA** zoezi hili mpaka wote waende.   **Kumaliza**   * **ULIZA**: Je, ulijisikiaje? Huyo ni mtu ambaye ulitarajia kuona? * **AMBIA** watu kadhaa wa kujitolea waeleze walivyohisi. * **SEMA:**   + *Kama kijana aliye katika Biashara, ninyi ni wenye nguvu katika jamii zenu. Sasa, utakuwa na nafasi ya kuwafikiria watu wanaovutia sana na waliofanikiwa sana maishani mwako na uelewe tofauti za mamlaka na uongozi. Katika kipindi hiki tunataka ujisikie kwamba hauko peke yako na kwamba ukiwa na mazungumzo mazuri unaweza kupata njia mpya za kufanya kazi na watu wa familia yako na jamii ili kuwa kiongozi unayetaka kuwa katika sekta ya Uchumi Samawati .* |
| Dakika 15 | Shughuli: Aina za Nguvu **Kuanza**  **SAY:** Leo tunaenda kujifunza kuhusu aina zengine za nguvu ambazo kila mtu anaweza kuzitumia katika maisha yake.  **Kuendeleza**   * **ELEZA Nguvu za Ndani:** Zinarejelea kujitambua, kujistahi, utambulisho, na kujikubali. (kujua namna ya kuwa).   + **Mfano wa 1:** Ruwa, kijana wa kike kutoka Kilifi, hushiriki katika mafunzo ya mradi wa BlueBiz yanayomsaidia kukubali utambulisho wake na uwezo wa kuwa kiongozi, yakimtayarisha kuongoza juhudi za jamii katika uvuvi endelevu kule pwani. Sauti iliyo ndani ya mtu, kujistahi, au kujiamini. Kuendeleza kujiamini pamoja na uongozi * **Nguvu ya Ku:** Ni nguvu inayomwezesha mtu kufanya maamuzi, kuwa na mamlaka, na kutafuta suluhisho la matatizo. Inahusu uwezo wa kiakili (maarifa ya kinadharia na ya utendaji) na pia uwezo wa kiuchumi, uwezo wa kupata, kudhibiti, na kufaidika kutokana na njia za uzalishaji.   + **Mfano wa 2:** Mohammed, kiongozi ambaye ni kijana anayeheshimika sana kutoka Lamu, anapata ujuzi mpya kupitia mafunzo ya mradi wa BlueBiz, ambao unamwezesha kufanya maamuzi muhimu sana kuhusi taratibu za kilimo cha baharini, akihakikisha kwamba familia yake na kijiji chake wanafaidika kutokana na matumizi endelevu ya rasilimali zao za baharini. * **Nguvu NA:** Ni nguvu ya kuja pamoja kujadiliana na kutetea lengo la pamoja. Ni nguvu ya kijamii na kisiasa inayosistiza wazo la lengo la pamoja (haki za mtu binafsi na za pamoja, n.k.) Watu hujisikia wana nguvu wanapokutana na kuungana kufuatilia lengo la pamoja, au wakiwa na maono sawa.   + **Mfano wa 3** Katika Kaunti ya Kwale, Mariam na jirani zake, ambao ni wakulima wa nazi, wanahudhuria mafunzo ya mradi wa BlueBiz, baada ya kuunganishwa na mradi huo wanapanga kuunda shirika. Wakiwa pamoja, wanapigania kupata soko bora na taratibu endelevu za kuvuna zinazohifadhi riziki zao na kuhifadhi vijisitu vya minazi kwa ajili ya vizazi vya siku zijazo * **ELEZA** kwamba aina za nguvu huimarishwa baada ya muda fulani kwa kufanya mazoezi, mradi watu wanaona haja ya kukua katika uongozi wao binafsi au wa pamoja. * **ELEZA kwamba Nguvu za kutenda**: Huu ni uwezo wa mtu binafsi kutenda mambo kwa kujitegemea na kufanya maamuzi yake mwenyewe kwa hiari yake. |
| Dakika 30 | SHUGHULI: SHUGHULI ZA KILA SIKU  * **ELEZA:**   + Leo, tutachunguza jinsi wanawake na wanaume hufanya kazi pamoja ili kukimu nyumba yenye furaha, afya, mafanikio.   + **Tutajigawa** katika makundi madogo ya watu 4-5 (ya Jinsia sawa). Tutakuwa na makundi ya wanawake na makundi ya wanaume. Kila kikundi kitaenda mahali tofauti. Eleza mahali ambapo wanaume wataenda na mahali ambapo wanawake wataenda. Hakikisha kila kikundi hakitaona kile ambacho kikundi kingine kinafanya..   + Katika makundi yenu, mtajadiliana maswali **sawa**. Maswali haya yanazingatia uzoefu wenu na mitazamo yenu kama wanawake wafanyabiashara na wanaume wafanyabiashara. Mtapatiwa maswali halafu. Mshiriki mmoja atasimamia kila kikundi, lakini nitakuwa hapa ikiwa mna maswali yoyote kuhusu maelekezo haya. Baada ya nyinyi kuwa na wakati wa kujadiliana, makundi yote yatarudi hapa, na sote pamoja tutajadiliana kwa kifupi kile ambacho mmejifunza. * **KUMBUSHA** washiriki kuhusu mbinu nzuri za kusikiliza. * Mpe kila mtu nafasi ya kushiriki; * Mchango wa kila mtu ni wa thamani; * Zungumza kama mtu binafsi, sio kama yule anayewakilisha kikundi; * Heshimu maoni ya wengine; * Washiriki hawahitaji kusema chochote ambacho hawajisikii huru kukisema; * Tutakaporudi usitaje ni nani alisema kitu fulani katika majadiliano * **CHAGUA WASIMAMIZI WA KUJITOLEA** * **ULIZA** mtu wa kujitolea mmoja kwa kila kikundi asimamie majadiliano ya kikundi cha jinsia moja. msimamizi hatakiwi kuzungumza zaidi ya watu wengine, lakini itakuwa bora awe anaweza kusoma na kuandika. Watakuwa na wajibu wa mambo manne (4**):** * **KUHIMIZA** watu kushiriki **KUFANYA**  watu waendelee kuzingatia swali la majadiliano * **KUHAKIKISHA** washiriki wanaheshimu sheria * **KUSAIDIA**  kutoa ripoti ya majadiliano wakati makundi hayo yatakutana tena. * . * Ikiwa zaidi ya kijana mmoja wa kike au wa kiume anataka kujitolea, **CHAGUA** mmoja na ueleze kwamba wengine watapata nafasi ya kuwa wasimamizi katika mafunzo ya siku zijazo. * . * **SEMA**   + Katika makundi ya wanawake, mtajadiliana siku ya kawaida kwa wanawake ilivyo; katika makundi ya wanaume mtajadiliana siku ya kawaida kwa wanaume ilivyo . Kila kikundi kitapokea picha ya saa na kadi ya shughuli ili kuyaelekeza majadiliano.   + **ONYESHA** saa iliyo ndani ya mwongozo wako wa mkufunzi   + **ELEZA**     - Katika kikundi chako, gawanya saa hiyo katika vipande tofauti kuonyesha ni muda gani kwa siku unaotumia kufanya shughuli mbalimbali: * Kazi za nyumbani * Kutunza watoto * Biashara au shughuli zengine zinazoleta mapato * Muda wako binafsi (mapumziko) * **SEMA**   + Mtakuwa na dakika 10 kufanya shughuli hiyo. * **WAPATIE** wasimamizi wa kila kikundi Saa na uyarudishe makundi katika chumba cha mafunzo. * **HAKIKISHA** unaambia idadi sawa ya wanawake na wanaume waeleze fikira zao kuhusu t   + Ni nini ulichoona kinatofautiana au kinafanana kuhusu ratiba ya kila siku ya wanawake na ratiba ya kila siku ya wanaume?   + Ni nini kinatofautiana au kinafanana kuhusu vile wanawake na wanaume hutumia muda wao katika aina hizi mbalimbali? * Biashara * Kuwatunza watoto * Kazi za nyumbani * Muda wa mapumziko * **MWAMBIE**  msimamizi kutoka kikundi cha wanawake aeleze mfano wa vile wanawake wangependa kubadilisha ratiba yao na kile ambacho watahitaji kufanya. * **MWAMBIE** msimamizi kutoka kikundi cha wanaume aeleze mfano wa vile wanaume wangependa kubadilisha ratiba yao na msaada wanaohitaji ili kufanya hivyo ambacho wangependa kufanya . * **ELEZA** * Wanaume na wanawake hutumia wakati wao katika shughuli mbalimbali kukimu nyumba na biashara yao * Wakati mwingine, tunahitaji kusaidiana kukamilisha shughuli zetu zote au kupanga muda wetu tofauti ili tuweze kuwekeza zaidi kwa shughuli za kuleta mapato au kwa muda wa kuwa na familia au kuwa na muda wako wa kupumzika. * Tukifanya kazi pamoja, inawezekana kupata suluhisho linalowawezesha wanawake na wanaume walio katika nyumba moja kutumia muda katika biashara yao, familia, na kwao wenyewe. |
| Dakika 20 | Shughuli: ZOEZI LA MATEMBEZI YA NGUVU.  * **SEMA**   + Sasa, wacha tuchunguze aina ya majukumu tunayohitaji ili kufanikiwa kama wanawake na wanaume nyumbani na katika biashara yetu, kama viongozi na vijana wajasiriamali ili tuweze kuwa mawakala wazuri wa mabadiliko. * **ALIKA** washiriki wasimame kwenye mstari, bega kwa bega, wakiwa wanatazama mwelekeo mmoja kwa ajili ya kufanya **ZOEZI LA MATEMBEZI YA NGUVU** * **AMBIA** washiriki wachukue kipande cha karatasi kutoka kwa mfuko mdogo ambapo kuna wahusika wote. Waambie wasome karatasi hiyo na wafikirie kwamba watakuwa mhusika huyo katika zoezi hili. Waambie waweke siri mpaka wakati wa maswali na majibu. * **AMBIA** washiriki wasikilize kauli zifuatazo:   ● Kwa kauli ambazo mhusika wao atasema **“ndiyo”,** watasonga mbele hatua moja  ● Kwa kauli ambazo watajibu **“la”** wasonge nyuma hatua moja  ● Kama kauli hiyo haiwahusu hata kidogo, au hawajui namna ya kujbu wanaweza kubaki mahali papo hapo   * **SOMA** kila kauli, na uhakikishe kila mtu anaweza kusikia kauli yako:   1. Umeambiwa ushiriki katika kozi ya mafunzo ya kuimarisha ujuzi wako. Je, utaweza kuhudhuria, bila kujali wakati na mahali?  2. Mmiliki wa kituo cha kuosha magari anataka kujadili makubaliano ya biashara na wewe. Je, utaweza kujadiliana naye ukiwa peke yako?  3. Je, wewe hutawala/huamua gharama za familia?  4. Je, una shamba kwa jina lako?  5. Je, una mali kwa jina lako ambayo unaweza kuuza mara moja kugharamia hali ya dharura (k.m. dharura za afya) .  6. Je, unaweza kulipwa kiasi cha pesa kilicho sawa na mtu mwingine kwa kazi unayofanya?  7. Je, unaweza kupata mkopo kwa urahisi?  8. Je, unaweza kuamua kile unachotaka kufanya wakati wako wa mapumziko? Kuwatembelea marafiki, kucheza na watoto wako, au shughuli nyingine ya starehe, n.k.  9. Je, unaweza kutembea salama barabarani kwa nyakati zote bila kuogopa kwamba utashambuliwa?  10. Ya hiari: Mimi huombwa nitoe maoni kuhusu masuala yanayoathiri kazi yangu   * **ULIZA**   + Je, unajifunza nini kutoka kwa shughuli hii na unawezaje kuihusisha kwa maisha yetu ya kila siku? * **Eleza**   + Nguvu ni uwezo wa kushawishi au kudhibiti tabia ya watu, rasilimali, au matokeo. Unaweza kutoka kwa asili mbalimbali, kama vile mamlaka, maarifa, utajiri, au mahusiano. Nguvu mara nyingi huunda mifumo ya kijamii, kiuchumi, na kisiasa, zikiathiri watu kupata nafasi na michakato ya kufanya maamuzi. * **SEMA**   + Utumiaji wa nguvu ni jambo muhimu la mahusiano. Kadri mtu anavyokuwa na nguvu zaidi, ndivyo anavyokuwa na hiari nyingi zaidi. Wale wenye nguvu kidogo huwa na hiari chache kwa hivyo ni wepesi kuwa hatarini. * **ULIZA**   + Je, unaweza kutaja baadhi ya tofauti kati ya uongozi wa kitamaduni na uongozi wa wanawake? Hatari za uongozi wa kitamaduni na uongozi wa wanawake ni zipi? Je, uongozi huo unakamilishana vipi?   + Unadhani ni kwa nini wanawake wameimarisha sifa zengine katika utekelezaji wa uongozi wao?   + Kwa nini unadhani ni muhimu kukuza uongozi wa wanawake? * **ANDIKA** *mchango wote juu ya chati ya kugeuza.*   **TOA MUHTASARI [Ikiwa haijatajwa]**   * Wewe ni mtu muhimu zaidi katika maisha yako. Nyinyi ndio hutunza familia zenu na hufanya kazi ili kuwasaidia. Nyinyi ni wafanyakazi na mnafanya kazi kwa bidii. Kuwa na biashara yako mwenyewe ni changamoto kubwa sana na kuna wajibu mkubwa. Unatakiwa ujivunie yote ambayo umetimiza. Mradi wa BlueBiz uko hapa kuimarisha nguvu na uwezo wa kutenda wa vijana wajasiriamali katika sekta ya Uchumi Samawati. |
| 10 min | Kumaliza  * SEMA   + Sawa! Tumefika mwisho wa warsha ya leo. Kabla ya kumaliza. Je, kuna yeyote anayetaka kueleza kile ulichojifunza kutoka kwa kipindi cha leo na jinsi utakitumia katika maisha yako kama kiongozi, mmiliki wa biashara, au msimamizi wa mazingira? * WACHA watu wawili au watatu waeleze majibu yao * WAPONGEZE pamoja na kila mtu kwa kazi nzuri waliyofanya siku nzima na hamu yao ya kuendelea kujiboresha, kuboreha biashara yao, mazingira yao, na jamii yao * ELEZA hatua zinazofuata. * JIBU maswali yoyote wanayoweza kuwa nayo. |